**ΔΙΑΤΜΗΜΑΤΙΚΟΣ ΔΙΑΓΩΝΙΣΜΟΣ ΣΤΗΝ ΙΣΤΟΡΙΑ - Β’ ΓΥΜΝΑΣΙΟΥ**

1. Σε ποιες περιόδους διαιρείται η μελέτη εξέλιξης του βυζαντινού κράτους; **Πρωτοβυζαντινή (330-717), Μεσοβυζαντινή (717-1025), Υστεροβυζαντινή (1025-1453)**.
2. Όταν αναφερόμαστε στους πρώτους αιώνες του Βυζαντίου ποια χρονική περίοδο εννοούμε; **Πρωτοβυζαντινή (330-717**)
3. Όταν αναφερόμαστε στην περίοδο της Μεγάλης Ακμής του Βυζαντίου ποια χρονική περίοδο εννοούμε; **Μεσοβυζαντινή (717-1025)**
4. Όταν αναφερόμαστε στην Περίοδο Κρίσης του Βυζαντίου ποια χρονική περίοδο εννοούμε; **Υστεροβυζαντινή (1025-1453)**
5. Πώς αυτοαποκαλούνταν οι ίδιοι οι Βυζαντινοί και πώς ονόμαζαν το κράτος τους ; [**Ρωμαίοι/Ρωμηοί, Ρωμανία, Πολιτεία/ Κράτος Ρωμαίων**. Ο όρος Βυζάντιο είναι μεταγενέστερος.]

*Κεφάλαιο 1ο*

*Ι. Μετεξέλιξη του Ρωμαϊκού Κράτους*

 *1. Από τη Ρώμη στη Νέα Ρώμη*

1. Ποιος ίδρυσε την Κωνσταντινούπολη; [Ο ρωμαίος αυτοκράτορας **Κωνσταντίνος Α΄]**
2. Να αναφέρετε 2 λόγους για τους οποίους ο Κωνσταντίνος επέλεξε την Κωνσταντινούπολη; [**μοναδική γεωπολιτική θέση: σταυροδρόμι Ασίας και Ευρώπης, Εύξεινου Πόντου και Μεσογείου, με μεγάλη εμπορική σημασία/ η Ανατολή διέθετε ακμαίο πληθυσμό και οικονομία/ Οι Χριστιανοί, στους οποίους στηρίχθηκε ο Κων/νος, ήταν πολυπληθέστεροι στην Ανατολή/ Οι μεγάλες πόλεις της Ανατολής υπέφεραν από συγκρούσεις που κλόνιζαν την ενότητα του κράτους και έπρεπε να ελεγχθούν από κοντά/ Από το Βυζάντιο μπορούσε να αποκρούσει ευκολότερα τους Γότθους (στο Δούναβη) και τους Πέρσες (στον Ευφράτη)]**
3. Πότε ιδρύθηκε η Κωνσταντινούπολη; [Το **330**]
4. Πώς λεγόταν το μονόγραμμα του Χριστού που υπήρχε αρχικά στις στρατιωτικές σημαίες και μετέπειτα στα νομίσματα; [**Χριστόγραμμα**]
5. Ποια η σημασία του **Διατάγματος των Μεδιολάνων** για τον Χριστιανισμό; [**Αναγνώρισε στους Χριστιανούς ελευθερία άσκησης της λατρείας τους και εξίσωσε τα δικαιώματά τους με αυτά των άλλων θρησκειών.]**
6. Στην **Α’ Οικουμενική Σύνοδο** διατυπώθηκε η διδασκαλία της εκκλησίας έναντι των ….[**αιρέσεων**]

*ΙΙ. ΕΞΩΤΕΡΙΚΑ ΠΡΟΒΛΗΜΑΤΑ ΚΑΙ ΑΝΑΔΙΟΡΓΑΝΩΣΗ ΤΟΥ ΚΡΑΤΟΥΣ*

*1. Ο Ιουστινιανός και το έργο του*

1. Πότε έγινε αυτοκράτορας ο **Ιουστινιανός**; [**527-565**]
2. Ποιο ήταν το **πολιτικό πρόγραμμα του Ιουστινιανού**; [**Ένα κράτος, μια εκκλησία, μια νομοθεσία**]
3. Τι ήταν οι **Δήμοι**; [Έμοιαζαν με **αθλητικά σωματεία**, αλλά είχαν **πολιτική ισχύ**]
4. Τι ήταν η **Στάση του Νίκα** και ποια η έκβασή της; [Η **εξέγερση των δήμων του Ιπποδρόμου κατά του Ιουστινιανού**, την οποία **κατέστειλε** ο Ιουστινιανός με τη σύζυγό του Θεοδώρα.]
5. Ποια η συνεισφορά του **Ιουστινιανού** στο **Δίκαιο**; [**Κωδικοποίησε το Ρωμαϊκό Δίκαιο** και εξέδωσε τον **Ιουστιανιάνειο Κώδικα**]
6. Ποιος ήταν αυτοκράτορας όταν χτίστηκε η **Αγία Σοφία**; [Ο **Ιουστινιανός**]
7. Ποιος είναι ο **αρχιτεκτονικός ρυθμός της Αγίας Σοφίας**; [ **βασιλική μετά τρούλου**]
8. Ποιο είναι το λαμπρότερο κτίσμα της Βυζαντινής τέχνης; Γιατί; [Η **Αγία Σοφία** για το **κάλλος** (τρούλος, φώς…) και το **μέγεθός** της, υμνήθηκε και έγινε σύμβολο και πηγή έμπνευσης για τον Ελληνισμό]

*2. Ο Ηράκλειος και η δυναστεία του (610-717): εσωτερική μεταρρύθμιση και αγώνας επιβίωσης*

1. Τι χαρακτήρα είχαν οι **εκστρατείες του Ηρακλείου** κατά των Περσών; [**θρησκευτικό** γιατί οι Πέρσες είχαν αρπάξει τον **Τίμιο Σταυρό**.]
2. Γιατί ο **θεματικός στρατός** ήταν αποτελεσματικός; [ **Γιατί υπερασπίζονταν τα στρατιωτικά κτήματα που τους είχαν παραχωρηθεί από το κράτος, τις οικογένειες και τα σπίτια τους, σε αντίθεση με τους μισθοφόρους που πολεμούσαν μόνο για τα χρήματα.**]
3. Ποιον **τίτλο** πήρε πρώτος ο **Ηράκλειος**; [**Βασιλεύς πιστός εν Χριστώ**]
4. Ποια δυναστεία είχε την εξουσία όταν έγινε **επίσημη γλώσσα** της διοίκησης η **ελληνική** και ποια η σημασία του γεγονότος αυτού;[η δυναστεία του **Ηρακλείου** (610-717), με συνέπεια **να ολοκληρωθεί σε συμβολικό επίπεδο το οριστικό τέλος τη Ρωμαϊκής Αυτοκρατορίας και η αρχή της μεσαιωνικής ελληνικής Βυζαντινής Αυτοκρατορίας**.]

*Κεφάλαιο 2ο*

*Λαοί στον περίγυρο του Βυζαντινού Κράτους*

*Ι. Ο Βαλκανικός κόσμος κατά τον Μεσαίωνα*

*1. Οι Σλάβοι και οι σχέσεις τους με το Βυζάντιο*

1. Τι ήταν οι **σκλαβηνίες**; [**Πολιτικά αυτόνομες νησίδες (= περιοχές) σλαβικού πληθυσμού διάσπαρτες ανάμεσα σε Έλληνες**]

*2. Οι Βούλγαροι και οι σχέσεις τους με το Βυζάντιο*

1. Ποιον αιώνα ιδρύθηκε το **Βουλγαρικό κράτος**; [**7ο αι.]**

*ΙΙ. Ο κόσμος του Ισλάμ κατά την περίοδο του Μεσαίωνα: 1.Εξάπλωση των Αράβων*

1. Τι σημαίνει **Ισλάμ; [αφοσίωση και πίστη στο θέλημα του θεού]**
2. Ποιος ίδρυσε τον Ισλαμισμό και πότε; [ο **Μωάμεθ**, περίπου 570-632]
3. Τι σημαίνει **τζιχάντ**; [**ο ιερός πόλεμος που απαιτούσε το Κοράνι κατά των απίστων**]
4. Ποιον αιώνα εξόρμησαν οι Άραβες κατά του Βυζαντίου; [**7ο αι.]**
5. Να αναφέρεις 2 συνέπειες από την **επέκταση των Αράβων**. [ **διάσπαση του μεσογειακού κόσμου** που είχε ενοποιηθεί από τους Ρωμαίους, **εδαφική συρρίκνωση**, **απώλεια αστικών κέντρων**, ερήμωση περιοχών της αυτοκρατορίας που επέφερε **μείωση της αγροτικής παραγωγής** και επηρέασε **αρνητικά** το εσωτερικό και εξωτερικό **εμπόριο** του Βυζαντίου]
6. Ποιο κράτος ονομαζόταν **χαλιφάτο**; [το **Αραβικό**]

*2. Το εμπόριο και ο πολιτισμός του Ισλάμ*

1. Σε ποια **θρησκεία** υπάρχει **ανεικονική τεχνοτροπία**; [**Ισλάμ**]
2. Πώς αλλιώς λέγονται τα **τεμένη**; [**τζαμιά**]
3. Ποια **ελληνικά έργα** μετέφρασαν οι **Άραβες**; [ **έλληνες σοφούς** και κυρίως **Αριστοτέλη** και **Νεοπλατωνικούς**]
4. Αναφέρετε 3 **επιστήμες** στις οποίες διακρίθηκαν οι **Άραβες**. [**Μαθηματικά: ινδική αρίθμηση, Γεωγραφία, Αστρονομία, Χημεία: θειϊκό οξύ, οινόπνευμα, Ιατρική**]
5. Αναφέρετε 3 **αραβικές λέξεις** που δείχνουν την επίδραση του αραβικού πολιτισμού στον ελληνικό. [**Άλγεβρα, τζίφρα, ταρίφα, αλχημεία, αλκάλιον, αλκοόλ, ρύζι , σιρόπι, τσεκ, μουσελίνα, ταμπουράς**]
6. Ποιοι στελέχωναν τους **θεματικούς στρατούς**; [ **ελεύθεροι αγρότες – στρατιώτες**]
7. Πότε και γιατί ιδρύθηκαν τα **θέματα**; [**επί των διαδόχων του Ηρακλείου για την ενίσχυση της άμυνας της αχανούς Βυζαντινής Αυτοκρατορίας**.]
8. Ποια ήταν η σημασία των **θεματικών στρατών**; [Δημιουργήθηκε ένα είδος **εθνικού στρατού** που αποδείχθηκε εξαιρετικά **αποτελεσματικός** για την άμυνα του κράτους.]

*Κεφάλαιο 3ο : Περίοδος της μεγάλης ακμής του Βυζαντίου (717-1025)*

*Ι. Παγίωση της Βυζαντινής κυριαρχίας στα βαλκάνια και τη Μ. Ασία*

*1. Η διαμόρφωση της μεσαιωνικής ελληνικής βυζαντινής αυτοκρατορίας*

1. Τι ήταν οι **κακώσεις** του Νικηφόρου Α’; [Τολμηρά οικονομικά μέτρα που έλαβε προκειμένου να ανακάμψει το εμπόριο και να αυξηθούν τα έσοδα του κράτους.]
2. Ο χαρακτήρας της **βυζαντινής οικονομίας** ήταν… [**αγροτικός**]
3. Ποιες **υποχρεώσεις** είχαν οι **αγρότες – στρατιώτες** όταν κηρυσσόταν **επιστράτευση**; [**Να παρουσιαστούν για υπηρεσία ενώπιον του στρατηγού με ένα άλογο ή μια πολεμική άμαξα και τον οπλισμό τους.**]

*2. Η μεταβατική εποχή: Οι έριδες για το ζήτημα των εικόνων*

1. Τι ήταν η **εικονομαχία** και **πότε** εκδηλώθηκε; [**Η διαμάχη για τη λατρεία ή μη των εικόνων στην ορθοδοξία. 8ο – 9ο αι.]**
2. Ποιος αυτοκράτορας υπήρξε πρωτεργάτης της εικονομαχικής κίνησης; [Ο **Λέων Γ’ ο Ίσαυρος**, 717-741]
3. Ποια τα **επιχειρήματα** των **εικονομάχων**; [**α. Οι εικόνες είναι είδωλα και άρα αυτοί που τις προσκυνούν είναι ειδωλολάτρες, β. Ο Θεός απαγορεύει την προσκύνηση των ανθρώπινων κατασκευασμάτων**]
4. Αναφέρετε 2 **αίτια** που οδήγησαν στην **απαγόρευση της λατρείας των εικόνων**. [**α. Η επιρροή του Λέοντα Γ’ (717-741) της δυναστείας των Ισαύρων , λόγω της καταγωγής του από τη Συρία από της ανεικονικές (=αντίθετες στη λατρεία των εικόνων) αντιλήψεις της ιουδαϊκής και ισλαμικής θρησκείας. γ. οι δεισιδαιμονίες και οι υπερβολές στη λατρεία των εικόνων, γ. η επιθυμία των Ισαύρων να περιορίσουν την επιρροή των μοναχών, γ. η ιδέα ότι η οι επιτυχίες των εχθρών του Βυζαντίου προέρχονταν από τη δίκαιη οργή του Θεού για ό,τι συνέβαινε στο χώρο της λατρείας**.]
5. Ποια τα επιχειρήματα των **εικονολατρών**; [ **Δεν προσκυνούμε την ύλη, π.χ. το ξύλο, γιατί όταν αυτό καταστραφεί το πετάμε, αλλά προσκυνούμε αυτό που εικονίζεται με σκοπό τη δοξολογία και την ανάμνηση των παθημάτων του Χριστού και των εικονιζόμενων προσώπων**.]
6. Ποιος σημαντικός θεολόγος υπερασπίστηκε τη λατρεία των εικόνων; [Ο **Ιωάννης ο Δαμασκηνός**]
7. Πώς τιμωρήθηκαν οι εικονόφιλοι; [**εξορίες, φυλακίσεις και δημεύσεις περιουσιών**]
8. Πώς τερματίστηκε η α’ φάση της εικονομαχίας; [ **Ζ’ Οικουμενική σύνοδος (787)**, η αυτοκράτειρα **Ειρήνη η Αθηναία αποκατέστησε τις εικόνες** διευκρινίζοντας ότι στις εικόνες απονέμεται μόνο **τιμητική προσκύνηση**]
9. Πώς τερματίστηκε η β’ φάση της εικονομαχίας; [**σύνοδος 843 – αυγούστα Θεοδώρα**, μητέρα Μιχαήλ Γ’- **αποκατάσταση και αναστήλωση των εικόνων**]
10. Αναφέρετε 2 αποτελέσματα της **αναστήλωσης των εικόνων**. [**α. Νίκη της ελληνικής πνευματικής παράδοσης έναντι της ασιατικής. β. Τερμάτισε τις θρησκευτικές διαμάχες και εγκαινίασε μια περίοδο γόνιμης συνεργασίας κράτους και εκκλησίας που αφοσιώθηκε στο ιεραποστολικό της έργο. γ. Πολλαπλασιασμός και πλουτισμός μοναστηριών. δ. περιορισμός στις υπερβολές και στη λατρεία των εικόνων και των λειψάνων**.]
11. Ποιες συνέπειες είχε η **εικονομαχία** στην **εξωτερική πολιτική** του Βυζαντίου; [ Η **εκκλησία της Ρώμης απομακρύνθηκε** από το Βυζάντιο και αναζήτησε **στήριξη στους Φράγκους**.]
12. Ποιες συνέπειες είχε η **εικονομαχία** στην **τέχνη**; [**Απαγορεύτηκε η παράσταση θείων προσώπων στους τοίχους των εκκλησιών και η ανάρτηση εικόνων και διατάχθηκε η καταστροφή τους. Πολλά έργα τέχνης καταστράφηκαν και οι εκκλησίες διακοσμήθηκαν με ζώα, φυτά και διακοσμητικά μοτίβα. Υποχώρησε η ενασχόληση με τα γράμματα. Μετά την επικράτηση των εικόνων καταστράφηκαν πολλά σημαντικά κείμενα των εικονομάχων.**]
13. Να αναφέρετε 2 αρνητικά αποτελέσματα της εικονομαχίας. [ερ. 53, 54]

*3. Η βασιλεία του Μιχαήλ Γ΄ και η αυγή της Νέας Εποχής*

1. Τι ήταν η **σχολή της Μαγναύρας**, πότε ιδρύθηκε και ποιος τη διηύθυνε; [ήταν **πανεπιστήμιο**, ιδρύθηκε στα χρόνια της βασιλείας του **Μιχαήλ Γ’** (περίπου μέσα 9ου αι.) και τη διηύθυνε ο **Λέων Φιλόσοφος ή Μαθηματικός** ]
2. Η **Μυριόβιβλος** αποτελεί το σημαντικότερο έργο του ……….. [**Πατριάρχη Φώτιου**]
3. Τι ήταν οι **Ακρίτες** και ποιος ήταν ο γνωστότερος/ σημαντικότερος; [**στρατιώτες που προστάτευαν τα ανατολικά σύνορα (άκραι) του Βυζαντίου/** ο πιο σημαντικός ήταν ο **Διγενής Ακρίτας**]

*4. Η διάδοση του Χριστιανισμού στους Μοραβούς και τους Βουλγάρους*

1. Ποια ήταν τα οφέλη για το Βυζάντιο από τον **εκχριστιανισμό των Σλάβων**; [Το Βυζάντιο θα μπορούσε να επεκτείνει την **επιρροή** και την πνευματική του ακτινοβολία στην **κεντρική Ευρώπη**]
2. Ποιοι ανέλαβαν την αποστολή εκχριστιανισμού των Σλάβων και με ποια ιδιότητα; [τα αδέρφια **Κύριλλος** (κατά κόσμο Κωνσταντίνος) και **Μεθόδιος**, ως έμπειροι **διπλωμάτες** και γνωστοί **λόγιοι** που γνώριζαν τη σλαβική και άλλες γλώσσες]
3. Με ποιον συγκρούστηκε η βυζαντινή εκκλησία για τον εκχριστιανισμό των Βουλγάρων; [με τον **Πάπα/ Ρωμαϊκή εκκλησία]**
4. Τι υποστήριζε το δόγμα **filioque**; [το Άγιο Πνεύμα εκπορεύεται όχι μόνο εκ του Πατρός αλλά **και εκ του Υιού**]

*5. Η Βυζαντινή Εποποιΐα. Επικοί αγώνες και επέκταση της Αυτοκρατορίας*

1. Πότε κυβέρνησε η **Μακεδονική Δυναστεία**; [**867-1025**]
2. Να αναφέρετε 3 αυτοκράτορες της Μακεδονικής Δυναστείας που ενσάρκωναν τον τύπο του στρατηγού-αυτοκράτορα. **[Νικηφόρος Φωκάς, Ιωάννης Τζμισκής, Βασίλειος Β’]**
3. Ποιος ήταν ο Βυζαντινός Αυτοκράτορας που τερμάτισε νικηφόρα τους αγώνες με τους Βούλγαρους (τέλη 10ου , αρχές 11ου αι.); [ο **Βασίλειος Β’( Βουλγαροκτόνος**)]
4. Πώς συνδέονται η επικράτηση των Βυζαντινών επί των Αράβων και των Βουλγάρων και οι κατακτήσεις του βυζαντινού στρατού στα τέλη του 10ου και στις αρχές του 11ου αι. με την **άνθηση της οικονομίας**; [**Νέα εδάφη, παραγωγικό δυναμικό και έσοδα/ η διακοπή αραβικών επιδρομών επέτρεψε την ειρηνική καλλιέργεια της γης/ πολλαπλασιάστηκαν η παραγωγή και τα νομισματικά αποθέματα του Βυζαντινού κράτους/ ευμάρεια και χλιδή/ ενίσχυση διεθνούς κύρους της αυτοκρατορίας/ αυτοπεποίθηση και περηφάνια υπηκόων**]

*6. Η ίδρυση, η εξέλιξη και ο εκχριστιανισμός του Ρωσικού Κράτους*

1. Πότε εμφανίστηκαν στο ιστορικό προσκήνιο οι **Βάραγγοι** και με ποια ονόματα έγιναν γνωστοί στους λαούς της Δύσης; [**9ο** αι. μ.Χ. / έγιναν γνωστοί με τα ονόματα **Βίκιγκς, Νορμαδοί, Ρως**.]
2. Ο νέος λαός των Ρώσων αποτελούνταν από: Α. **Βαράγγους και Σλάβους** Β. Σλάβους Γ. Άραβες
3. Να αναφέρετε 2 συνέπειες από τον **εκχριστιανισμό των Ρώσων**; [μια τεράστια έκταση εντάχθηκε στη σφαίρα **επιρροής της Ορθοδοξίας και του Βυζαντινού πολιτισμού**, γεγονός που επηρέασε τη νοοτροπία, τον πνευματικό και υλικό πολιτισμό των Ρώσων, εντατικοποίηση **εμπορικών ανταλλαγών με Βυζάντιο**, αύξηση βαράγγων και ρώσων **μισθοφόρων** στο βυζαντινό στρατό και στην αυτοκρατορική φρουρά. ]
4. Να αναφέρετε 3 **λαούς** που **εκχριστιανίστηκαν**.[ **Σλάβοι, Βούλγαροι, Ρώσοι**]

*ΙΙ. Κοινωνία και Οικονομία: 1. Οι εξελίξεις στην οικονομία και την κοινωνία*

1. Ποιοι ήταν οι **Δυνατοί** στο Βυζάντιο; [Η νέα βυζαντινή αριστοκρατία (8ος-11ος αι. μ.Χ.) που προήλθε από τη συγχώνευση της αριστοκρατία της γης (επαρχιακή) και αριστοκρατία των αξιωμάτων (αστική) και περιελάμβανε **πολιτικούς, στρατιωτικούς, θρησκευτικούς άρχοντες, διαχειριστές της κρατικής, της αυτοκρατορικής, της εκκλησιαστικής και μοναστικής εξουσίας**]
2. Ποιοι ήταν οι **Πένητες** στο Βυζάντιο; [**ελεύθεροι γαιοκτήμονες**, **ακτήμονες γεωργοί** (νοίκιαζαν τη γη για καλλιέργεια) και **πάροικοι** (ήταν δεμένοι με τη γη ή είχαν προσωπική εξάρτηση από τους κυρίους της)
3. Τι ήταν τα **Συστήματα**; [**Συντεχνίες ή επαγγελματικά σωματεία** στα οποία ήταν οργανωμένοι έμποροι και βιοτέχνες]
4. Τι είδους επιχειρήσεις εμφανίζονται στο Βυζάντιο τον 10ο αι.; [**επιχειρήσεις σχετικές με την επεξεργασία και την εμπορία ειδών πολυτελείας (μετάξι, μπαχαρικά, πολύτιμοι λίθοι)**]
5. Με ποιους λαούς έρχονται σε επαφή οι βυζαντινοί έμποροι; [**Βούλγαρους, Ρώσους, Ιταλικές** πόλεις, ιδίως τη **Βενετία** και το **Χαλιφάτο**]
6. Πώς δημιουργήθηκε και από ποιους αποτελούνταν η **μεσαία τάξη** στο Βυζάντιο; [Η **ανάπτυξη της αστικής οικονομίας** οδήγησε στη δημιουργία της μεσαίας τάξης (τάξη των επιχειρηματιών), η οποία αποτελούνταν από **εμποροβιοτέχνες, ναύκληρους και τραπεζίτες**]

*Κεφάλαιο 4ο : Περίοδος κρίσης του Βυζαντίου (1025-1453):*

*Ι. Η εξασθένηση του Βυζαντίου και το Σχίσμα με τη Δύση*

*1. Η κρίση και οι απώλειες της αυτοκρατορίας κατά τον 11ο αι. (1025-1081)*

*2. Οι Κομνηνοί και η μερική αναδιοργάνωση της αυτοκρατορίας*

1. Τι ήταν ο θεσμός της **Πρόνοιας** και ποια δυναστεία τον εφάρμοσε; [**Παραχωρούσαν ισόβια αγροκτήματα και φορολογικά έσοδα στους ευγενείς (= προνοιάριοι ή στρατιώτες) με αντάλλαγμα την παροχή στρατιωτικών υπηρεσιών.** Εφαρμόστηκε από τους **Κομνηνούς**].
2. Τι συνέπειες είχε ο θεσμός της Πρόνοιας για τους προνοιάριους και για τους απλούς αγρότες; [οι **προνοιάριοι** έγιναν η **άρχουσα τάξη**, ενώ οι **απλοί αγρότες** βυθίστηκαν στην **αθλιότητα**]
3. Να αναφέρετε 2 **μάχες** στις οποίες **οι Τούρκοι συνέτριψαν το στρατό του Βυζαντίου** με αποτέλεσμα να παγιωθεί η θέση των Τούρκων στην Ανατολική Ασία και να επηρεαστεί καθοριστικά η φυσιογνωμία της Μ. Ασίας. [**Ματζικέρτ** (1071), **Μυριοκέφαλο της Φρυγίας** (1176)]

*3. Η ενετική οικονομική διείσδυση και το σχίσμα των Εκκλησιών*

1. Να αναφέρετε 1 τουλάχιστον **προνόμιο** που παραχώρησε ο **Αλέξιος Α’** στους **Βενετούς**. [α. **τίτλους** και **χρηματικές χορηγίες** στους κοσμικούς και εκκλησιαστικούς άρχοντες της Βενετίας, β. **σκάλες** (=αποβάθρες) και **εμπορικά καταστήματα** στην προκυμαία της πρωτεύουσας στους εμπόρους της Βενετίας, γ. **ελεύθερο εμπόριο, χωρίς φόρους** στους Βενετούς σε όλα τα σημαντικά Βυζαντινά λιμάνια]
2. Τι ονομάζουμε **Σχίσμα των δύο Εκκλησιών**, τι προκάλεσε και ποιος ήταν ο βασικός λόγος για τον οποίο δημιουργήθηκε; [Είναι η **διακοπή των σχέσεων ανάμεσα στην Ανατολική Ορθόδοξη (πατριαρχείο Κωνσταντινούπολης) και στη Δυτική Ρωμαιοκαθολική Εκκλησία (πατριαρχείο Ρώμης**), γεγονός το οποίο προκάλεσε μεγάλη **αντιπαλότητα και μίσος μεταξύ Ανατολής και Δύσης**. Βασικός λόγος ήταν το ζήτημα της **κυριαρχίας επί της χριστιανικής οικουμένης**.]

*ΙΙ. Οι σταυροφορίες και οι συνέπειες τους για το Βυζάντιο*

1. *Οι σταυροφορίες και η πρώτη άλωση της Πόλης*
2. Πότε και που εκδηλώθηκαν οι **Σταυροφορίες**, από ποιους και που απέβλεπαν; [τον **11ο αι**., στη **Δύση** προήλθαν από πρωτοβουλία των **παπών** και απέβλεπαν στην **απελευθέρωση του Παναγίου Τάφου και των Αγίων Τόπων** που είχαν κατακτήσει οι **Σελτζούκοι**.]
3. Πότε έγινε η **Πρώτη Άλωση της Πόλης** και από ποιους; [**1204,** από τους **Φράγκους/ Λατίνους**, κατά την 4η σταυροφορία]
4. *Η περίοδος της Λατινοκρατίας και τα ελληνικά κράτη*
5. Ποια **λατινικά κράτη** δημιουργήθηκαν μετά την Άλωση της Πόλης από τους Φράγκους; [**α. η αυτοκρατορία της Κωνσταντινούπολης, το Βασίλειο της θεσσαλονίκης, το Δουκάτο των Αθηνών, η ηγεμονία της Αχαΐας**]
6. Ποια ήταν τα **ελληνικά κράτη** στα οποία κατέφυγαν οι δυνάμεις του Ελληνισμού μετά την Άλωση της Πόλης από τους Φράγκους; [α. αυτοκρατορία της **Τραπεζούντας** (ΝΑ ακτές Εύξεινου Πόντου), β. αυτοκρατορία της **Νίκαιας** (ΒΔ τμήμα Μ.Ασίας), γ. κράτος **Ηπείρου** (Ήπειρος και Αιτωλοακαρνανία)
7. Για ποιους λόγους οι Βυζαντινοί προτιμούσαν τους Τούρκους από τους Δυτικούς; **[Άλωση Πόλης από τους Φράγκους (1204), Σχίσμα (1054), καταπιεστική συμπεριφορά Δυτικών]**

*ΙΙΙ. Ανασύσταση Βυζαντίου και υποταγή στους Οθωμανούς*

1. *Εξάπλωση των Τούρκων και τελευταίες προσπάθειες για ανάσχεσή τους*
2. Τι ήταν οι **γαζήδες**; [**φανατικοί μαχητές του Ισλάμ**]
3. Πώς ονομάστηκε η στρατολόγηση των χριστιανοπαίδων; [**παιδομάζωμα**]
4. Τι ήταν οι **γενίτσαροι**; [επίλεκτο τάγμα στρατού που δημιουργήθηκε για την ενίσχυση του στρατού των Οθωμανών]
5. *Η Άλωση της Πόλης*
6. Πότε και από ποιους έγινε η δεύτερη **Άλωση της Πόλης**; [**1453**, από τους **Τούρκους/ Μωάμεθ Β’ ο πορθητής**]
7. Ποιος ήταν ο **τελευταίος Βυζαντινός αυτοκράτορας**, ο οποίος έχασε τη ζωή του στο πεδίο της μάχης; [**Κωνσταντίνος ΙΑ’ Παλαιολόγος**]
8. Ποια υπήρξε η συνεισφορά του Βυζαντίου στον ευρωπαϊκό και παγκόσμιο πολιτισμό;
* Η αυτοκρατορία **διέσωσε τον ευρωπαϊκό πολιτισμό** από την απειλή των αραβικών κατακτήσεων κατά τον 7ο και 8ο αι.
* Ανέπτυξε μια **μεγάλη και πρωτότυπη τέχνη** που επηρέασε Ανατολή (οθωμανική αρχιτεκτονική) και Δύση (ιταλική προαναγεννησιακή τέχνη)
* Διαφύλαξε, καλλιέργησε και μετέδωσε στην Ευρώπη την **κλασική κληρονομιά**, στην οποία ανήκει και η **ρωμαϊκή νομική παράδοση**
* Ανέπτυξε **νέα γραμματειακά είδη** (χρονογραφία, λειτουργική ποίηση) και τις **θετικές επιστήμες** (αστρονομία, μαθηματικά)
* Τελειοποίησε την **οργάνωση των κρατικών υπηρεσιών** από την οποία επηρεάστηκε το Χαλιφάτο, τα μεσαιωνικά βαλκανικά κράτη, η Ρωσία και το Οθωμανικό κράτος
* Συνέβαλε στη διαμόρφωση της **θρησκευτικής μουσικής**, του **μοναστισμού**, των **ανθρωπιστικών σπουδών** και άλλων εκφάνσεων του πολιτισμού στη Δυτική Ευρώπη.